Značka Call of Duty začínala s druhou svetovou vojnou a teraz sa tam po dlhej dobe vracia.
Futuristické prestrelky plné robotov a letov do vesmíru sa už hráčom zunovali, a tak sa Activision rozhodlo znovu presunúť jednu zo svojich najvýnosnejších sérií do iného obdobia. Na radosť fanúšikov sa vraciame tam, kde séria začala – do druhej svetovej vojny.
Call of Duty: WWII nás konkrétne presunie na začiatok konca vojny. V úvode nás privíta legendárne vylodenie v Normandii. O intenzívne prestrelky a napínavé scény nebude núdza. Nové Call of Duty príliš nevybáča zo svojich koľají, no ponúka ďalší pohľad na známy historický konflikt.
Ako dopadlo pokračovanie najúspešnejšej značky na poli FPS, si budete môcť už čoskoro prečítať v našej recenzii. Zatiaľ si pozrite krátku ochutnávku toho, čo vás v hre čaká.
Hru Call of Duty: WWII (PS4) na recenzovanie poskytla spoločnosť Kon Tiki.